SET เปิดบ่ายดิ่ง 108 จุด รับแรงขายต่อเนื่อง-หุ้นตปท.ร่วงยกแผง จับตาแนวรับ 1,220 จุด
SET เปิดบ่ายดิ่ง 108 จุด รับแรงขายต่อเนื่อง-หุ้นตปท.ร่วงยกแผง จับตาแนวรับ 1,220 จุด
SET เปิดบ่ายดิ่ง 108 จุด รับแรงขายต่อเนื่อง-หุ้นตปท.ร่วงยกแผง จับตาแนวรับ 1,220 จุด
9 มี.ค. 2563

ผู้สื่อข่าวรายงานว่า ตลาดหุ้นไทยล่าสุด ณ เวลา 14.45 น. อยู่ที่ระดับ 1,256.48 จุด  ปรับตัวลดลง 108 จุด หรือ 7.92% ด้วยมูลค่าการซื้อขาย 6.65 หมื่นล้านบาท
โดยตลาดหุ้นไทยต้นภาคบ่ายไหลลงไปเป็นกว่า 100 จุด เป็นไปในทิศทางเดียวกับภูมิภาค ขณะที่ นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยในช่วงบ่ายนี้ปรับตัวลงไปอีกเป็นกว่า 100 จุด เช่นเดียวกับตลาดหุ้นในภูมิภาคเอเชียที่ต่างติดลบถ้วนหน้า รับผลจากราคาน้ำมันที่ร่วงแรงจากที่ซาอุดิอาระเบียใช้มาตรการตอบโต้หลังจากกลุ่มโอเปกและพันธมิตร โดยเฉพาะรัสเซีย ไม่สามารถตกลงเงื่อนไขการลดกำลังการผลิตได้ ส่งผลให้ราคาน้ำมันร่วงแรงและกดดันหุ้นในกลุ่มพลังงานถ่วงตลาดหุ้นไทยฯ
นอกจากนั้น ขณะนี้ก็ยังไม่สามารถประเมินจุดต่ำสุดของราคาน้ำมันรอบนี้ได้ ทำให้ตลาดสินทรัพย์เสี่ยงยังคงผันผวน อย่างไรก็ดี นักลงทุนก็ยังสามารถที่จะรอตั้งรับเพื่อถือลงทุนระยะกลางถึงยาวได้ พร้อมให้แนวรับ 1,220 จุด ส่วนแนวต้าน 1,280-1,300 จุด